Diari Oficial de la Generalitat Valenciana


Sumari del DOGV 7124, del 03-10-2013 (2013/9362)

RESOLUCIÓ de 2 de setembre de 2013, de la Subdirecció General de Relacions Laborals de la Direcció General de Treball, Cooperativisme i Economia Social, per la qual es disposa el registre i la publicació de l'acord sobre pròrroga de la ultraactivitat del conveni col·lectiu de l'empresa Radiotelevisió Valenciana, SAU (codi: 21685515886957).
-----------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   7124

Data del DOGV
:   03-10-2013

Secció del DOGV
:   III. ACTES ADMINISTRATIUS - C) ALTRES ASSUMPTES

Número del document
:   2013/9362


Data del document
:   02-09-2013

Organisme emissor
:   Conselleria d'Economia, Indústria, Turisme i Ocupació

Tipus de document
:   Resolució

Descriptors 

:   * Conselleria d'Economia, Indústria, Turisme i Ocupació
    * conveni col·lectiu

RESOLUCIÓ de 2 de setembre de 2013, de la Subdirecció General de Relacions Laborals de la Direcció General de Treball, Cooperativisme i Economia Social, per la qual es disposa el registre i la publicació de l'acord sobre pròrroga de la ultraactivitat del conveni col·lectiu de l'empresa Radiotelevisió Valenciana, SAU (codi: 52049681016864). [2013/9362]  
Vist el text de l'acord sobre la pròrroga de la ultraactivitat del conveni col·lectiu de l'empresa Radiotelevisió Valenciana, SAU, subscrit per representants de l'empresa i de les associacions sindicals CCOO, IV, CSIF, USO CV, UGT i CGT, i de conformitat amb el que disposen l'article 90, apartats 2 i 3, del Reial Decret Legislatiu 1/1995, de 24 de març, text refós de la Llei de l'Estatut dels Treballadors; l'article 2 del Reial Decret 713/2010, de 28 de maig, sobre registre i depòsit de convenis i acords col·lectius de treball, i l'article 3 de l'Orde 37/2010, de 24 de setembre, per la qual es crea el Registre de la Comunitat Valenciana de Convenis i Acords Col·lectius de Treball, esta Àrea de Relacions Laborals i Seguretat Laboral, d'acord amb les competències transferides segons el Reial Decret 4105/82, de 29 de desembre, resol:  
  
  
Primer  
Ordenar que s'inscriga en el Registre de la Comunitat Valenciana de Convenis i Acords Col·lectius de Treball, amb notificació a la comissió negociadora i depòsit del text de l'acord.  
  
Segon  
Disposar que es publique en el Diari Oficial de la Comunitat Valenciana.  
  
València, 2 de setembre de 2013.- El subdirector general de Relacions Laborals: Reyes Maximiliano Coronado Coronado.  
  
Burjassot, 3 de juliol de 2013  
  
Reunits:  
D'una part, Juan Aguado Domingo, subdirector de l'Assessoria Jurídica de Radiotelevisió Valenciana, SA.  
I, de l'altra, els representants de les seccions sindicals CCOO, IV, CSIF, USO CV, UGT i CGT, representades en el Comité d'Empresa.  
  
Manifesten:  
Primer. El VIII Conveni Col·lectiu de RTVV i les seues societats va ser denunciat el dia 28 de desembre de 2011 per part de l'empresa. En aplicació del que establix l'article 86.3, últim paràgraf, de l'Estatut dels Treballadors, l'esmentat conveni, llevat de pacte en contra, perdrà vigència una vegada finalitzat el termini d'ultraactivitat previst legalment, que expira el vinent dia 7 de juliol de 2013.  
Segon. La Llei 3/2012, de 6 de juliol, de Mesures Urgents per a la Reforma del Mercat Laboral, concedix una certa autonomia a les parts per a prorrogar l'esmentada ultraactivitat si les circumstàncies ho aconsellen i ho permeten, i hi ha el lliure acord de les parts.   
Tercer. Les circumstàncies empresarials requerixen l'acord d'un nou conveni que s'adapte a la nova realitat empresarial, per la qual cosa les parts es comprometen a negociar un nou conveni a partir del dia 1 de setembre vinent, atorgant-se a este efecte el termini indicat posteriorment.   
Per tot el que s'ha indicat més amunt, l'empresa i les seccions sindicals  
Acorden:  
Prorrogar la ultraactivitat del conveni col·lectiu vigent, en els mateixos termes de submissió al règim legal en què actualment s'aplica i sense perjuí de les modificacions de jornada i horaris que l'empresa, en el marc d'esta ultraactivitat i en aplicació del conveni, desitja implantar. Per a la qual cosa, la setmana vinent obrirà un període de consultes.   
  
L'esmentada pròrroga s'estendrà fins a l'1 de novembre de 2013, data en la qual el conveni perdrà definitivament la vigència, excepte acord entre les parts, i serà substituït, si és el cas, per un nou conveni col·lectiu o, si no hi ha acord, s'aplicarà directament el que establix l'article 86.3 in fine de l'Estatut dels Treballadors.   
Firmen de conformitat en l'altra cara, en les representacions més amunt indicades,  
  
CCOO per RTVV  
CSIF  
USO CV  
UGT  
CGT